b'\n_START_ARTICLE_\nKolesarska varnost\n_START_SECTION_\nNesre\xc4\x8de\n_START_PARAGRAPH_\nPrva zabele\xc5\xbeena kolesarska nesre\xc4\x8da se je zgodila leta 1842, po navedbah virov med Kirkpatrickom McMillanom, zgodnjim voznikom velocipeda, in mladim dekletom v Glasgowu. Poro\xc4\x8dilo je sicer nejasno in identiteta oporekana._NEWLINE_Vzroki nesre\xc4\x8d se razlikujejo glede na lokalne pogoje. \xc5\xa0tudija, ki jo je leta 2000 izvedel In\xc5\xa1titut za raziskave cestne varnosti na Nizozemskem, je ugotovila, da 47% izmed vseh kolesarskih nesre\xc4\x8d predstavljajo samostojne kolesarske nesre\xc4\x8de, trki z ovirami in \xc5\xbeivalmi 12% in trki z drugimi prometnimi udele\xc5\xbeenci 40%, preostali 1% pa ima neznan ali neopredeljen vzrok. Mnoge kolesarske nesre\xc4\x8de ostanejo neprijavljene in zato izvzete iz uradnih statistik. Perspektivne \xc5\xa1tudije ocenjujejo, da se uradno prijavi manj kot 10% kolesarskih nesre\xc4\x8d._NEWLINE_V zdru\xc5\xbeenem kraljestvu imajo kolesarji pol manj nesre\xc4\x8d (ubitih in resno po\xc5\xa1kodovanih na kilometer) v primerjavi z motociklisti, toda osemkrat toliko kot motoristi._NEWLINE_Tudi manj\xc5\xa1e kolesarske nesre\xc4\x8de, ki ne vklju\xc4\x8dujejo hospitalizacije, lahko povzro\xc4\x8dijo znatne stro\xc5\xa1ke kolesarjem in ostalim. Belgijski SHAPES projekt jih je nedavno ocenil na 0,12 EUR na prekolesarjen kilometer._NEWLINE_Obstaja ve\xc4\x8dja verjetnost, da bo umrl kolesar, ki ga zbije avto, kot pa tisti, ki samo pade s kolesa.\n_START_SECTION_\nSpodbujanje varnosti\n_START_PARAGRAPH_\n\xc5\xbde v zgodnjih tridesetih letih 20. stoletja so bili vlo\xc5\xbeeni napori, da bi kolesarje odstranili s ceste z namenom ustvarjanja prostora za zasebne avtomobile, ki so bili tedaj ve\xc4\x8dinoma rezervirani za dru\xc5\xbebeno elito. Uspe\xc5\xa1ni so bili v Nem\xc4\x8diji, takrat avtoritarnem re\xc5\xbeimu, nato so se med vojno raz\xc5\xa1irili v de\xc5\xbeele pod nem\xc5\xa1ko okupacijo, kot je npr. Nizozemska, kjer je bil civilni motorni transport tudi ohromljen z racioniranjem z gorivom, a so se mu upirali v drugih dr\xc5\xbeavah.\n_START_SECTION_\nVarnostni znaki za kolesarje\n_START_PARAGRAPH_\nPoleg prometnega na\xc4\x8drtovanja se pove\xc4\x8dano uporablja obve\xc5\xa1\xc4\x8danje z znaki z namenom poskusa prepre\xc4\x8ditve trkov med kolesarji in motornimi vozili. V Zdru\xc5\xbeenem kraljestvu je slede\xc4\x8de spomladi 2012 pove\xc4\x8dalo pritisk iz kampanje The Timesa "Mesta primerna za kolesarjenje" in iz drugih medijev, da bi zmanj\xc5\xa1alo trke med velikimi vozili in kolesarji. Na hrbtni strani mnogih tovornjakov so sedaj name\xc5\xa1\xc4\x8deni varnostni znaki. Ti znaki so usmerjeni zoper pogost tip nesre\xc4\x8de, ki se zgodi, kadar veliko vozilo na kri\xc5\xbei\xc5\xa1\xc4\x8du zavije levo. Kolesarja, ki ga sku\xc5\xa1a prehiteti po o\xc5\xbeji strani, lahko stisne med tovornjakova kolesa, \xc5\xa1e posebej, \xc4\x8de voznik ne more videti kolesarja. Znaki, kot je zmagoviti dizajn InTANDEMovega tekmovanja o cestni varnosti, za\xc4\x8deteka marca 2012, spodbujajo \xc5\xa1e posebno pozornost ob prehitevanju velikega vozila na o\xc5\xbeji strani.\n_START_SECTION_\nNa\xc4\x8drtovanje prometa\n_START_PARAGRAPH_\nSredi 20. stoletja so iskali re\xc5\xa1itve v na\xc4\x8drtovanju prometa, kar je olaj\xc5\xa1alo prehod prometa po ulicah in hkrati za\xc5\xa1\xc4\x8ditilo ranljive udele\xc5\xbeence v prometu. V 40-ih letih 20. stoletja je bil vpliven zagovornik te ideologije Herbert Alker Tripp, pomo\xc4\x8dnik komisarja londonske metropolitanske policije. V svoji knjigi Na\xc4\x8drtovanje v mestu in cestni promet je Tripp zagovarjal stali\xc5\xa1\xc4\x8de, da: "\xc4\x8de bi lahko pe\xc5\xa1\xc4\x8de popolnoma lo\xc4\x8dili od voze\xc4\x8dega prometa, bi seveda lahko odpravili \xc5\xbertve med pe\xc5\xa1ci."_NEWLINE_Tej filozofiji je sledil tudi Colin Buchanan. Njegovo poro\xc4\x8dilo za britansko vlado Promet v mestih iz leta 1963 je opredelilo bodo\xc4\x8do vladno politiko do konca stoletja. Buchanan je vedel, da ni bilo dokazano, da bi lo\xc4\x8devanje delovalo za kolesarje. Njegova knjiga Me\xc5\xa1ani blagoslov iz leta 1958 je navajala: "Borni ukrepi za lo\xc4\x8ditev kolesarjev od motornega prometa niso bili uspe\xc5\xa1ni, proge so neustrezne, njihova ureditev na kri\xc5\xbei\xc5\xa1\xc4\x8dih in kri\xc5\xbeanjih je popolnoma nere\xc5\xa1ena in odnos samih kolesarjev do teh domnevno nezadovoljujo\xc4\x8dih prog ni bil tako v prid kot bi lahko bil._NEWLINE_Kot ka\xc5\xbee, primerno zasnovan lo\xc4\x8dilni prostor za kolesarje na arterijskih in medkrajevnih poteh zni\xc5\xbeuje splo\xc5\xa1ni riziko. Na Irskem je v 70-ih letih 20. stoletja zagotovitev utrjenih odstavnih pasov na medkrajevnih cestah dosegla zmanj\xc5\xa1anje nesre\xc4\x8d za 50%. Poro\xc4\x8da se, da so tudi Danci ugotovili, da lo\xc4\x8dene kolesarske proge vodijo k zmanj\xc5\xa1anju v pode\xc5\xbeelskih nesre\xc4\x8dah._NEWLINE_Na urbanih obmo\xc4\x8djih se je kot zmanj\xc5\xa1evalec tveganja nastanka kolesarskih nesre\xc4\x8d izkazalo kolesarjenje v nasprotno smer. Za tovrstno kolesarjenje se pogosto smatra, da je povezano z vi\xc5\xa1jim tveganjem nastanka nesre\xc4\x8d, toda tam, kjer je bilo pravilno ocenjeno, se je izkazalo, da zmanj\xc5\xa1uje tveganje njihovega nastanka.'